Consiliul Național al Audiovizualului a respins cerea de reanalizare a cazului Realitatea TV. Alexandru Kocsis, membru nou intrat în CNA, a cerut reanalizarea sancțiunii. Acesta a invocat faptul că a lipsit din ședința de marți.

Publicitate

Votul pentru cererea de reanalizare a fost respins deoarece nu a strâns minimul de șase voturi necesare. Solicitare lui Kocsis a picat, dar a avut patru voturi pentru:

Dorina Rusu, Alexandru Kocsis, Radu Herjeu, Orsolya Borsos

Reamintim că postul de știri a fost sancționat, în ședința de marți, cu întreruperea emisiei pentru 10 minute, pentru modul în care a reflectat evenimentele din jurul protestelor din 10 august. Realitatea TV ar trebui să își oprească emisia pentru 10 minute astăzi, între ora 19:00 - 19:10.

Alexandru Kocsis, în ședința de astăzi a CNA:

„La ședința anterioară celei din data de 15 ianuarie, am fost și eu prezent și am vizionat toate emisiunile postului Realiatea TV, referitoare la protestele din 10 august. Deoarece nu am avut timp să dăm și un vot s-a amânat pentru următoarea ședință, la care se știa deja că eu voi lipsi. Nu mi se pare corect că nu am avut ocazia să îmi exprim punctul de vedere. Aveam și eu o decizie pe care să o iau în acea privință. Mai am și alte argumente în legătură cu sancțiunea care a fost dată.

Să presupunem că postul va contesta sancțiunea și va avea câștig de cauză în instanță, ce vom face? Cum vom putea să dăm înapoi acele minute de emisie?

Faptele sancționate sunt vechi de cinci luni, acestea trebuiau judecate atunci. Dacă instituția din care facem parte dorea să îndrepte ceva ar fi trebuit să îndrepte lucrurile la momentul potrivit. Nu mai putem vorbi de îndreptare, ci doar de sancționare. Sancționarea a fost interpretată ca o comandă politică.

Există și un avantaj al faptului că dicutăm anumite fapte după cinci luni. De exemplu, putem vedea dacă au existat consecințe ale acelor emisiuni. Unul dintre motive este că postul de televiziune a fost sancționat este instigare la violență. Mie nu mi s-a părut acest lucru.”

Citește și:

Raul Bambu

raul.bambupaginademedia.ro